JKW-KABUM-19-DZA-001-030-wylie
kun mkhyen yang srid 'jigs med ye shes rdo rje'i nyams snang / na mo gu ru b+h+yaH__kun mkhyen yang srid 'jigs med ye shes rdo rje de nyid dgung grangs drug cur phebs pa rab yid sa lug lor ka ke'u tshang yang dben mkha' 'gro'i rdzong chen du bzhugs skabs/__cho 'phrul zla ba'i tshes brgyad kyi tho rangs 'od gsal dag pa'i snang bar/__grub pa'i dbang phyug chen po 'jigs med phrin las 'od zer nyid rnal 'byor gyi dbang phyug mi la ras pa'i rgyan cha lugs yongs su rdzogs par bzhugs pa'i zhal nas/__rje mi bskyod ngo bo rdo rje 'chang /__/tai lo nA ro paN chen dang /__/mar pa chos kyi blo gros te/__/bka' brgyud chu mgo gangs la thug__/dam chos phyag rgya chen po de/__/mtha' 'khob bod du bsgyur bar mdzad/__/rtse gcig gus pas gsol ba thob/__/khyod legs par gson dang rigs kyi bu/__/dbu phyag rdzogs chen lta ba gsum/__/gzhi lam 'bras bu'i mtshan nyid de/__/mtha' bzhi spros dang bral ba la/__/rags pa phyi yi dbu mar brjod/__/de skyon dang bral ba'i rig pa rno/__/ye shes thig le'i snying po can/__/gzhi rgyud bde bar gshegs pa'i khams/__/phra ba nang gi dbu ma yis/__/rtogs par byed pa'i thabs la brten/__/rnal 'byor bzhi yi nyams len las/__/bsgom med 'bras bu mthar phyin tshe/__/sems kyi stong gsal 'dzin med don/__/phyag rgya chen po'i lam bgrod tshul/__/gang zag dbang po rab 'bring ste/__/dud 'gro nyag phran mkha' lding gis/__/mthong bul ji bzhin 'bras bur rags/__/rang bzhin rdzogs pa chen po ni/__/rig pa car phog ngo 'phrod nas/__/gzung 'dzin mdud pa zhig pa'i tshe/__/sku dang thig le ngo sprod kyis/__/rig dang longs skur rtsal chen rdzogs/__/snang bzhi'i 'od gsal mthar phyin tshe/__/chos can chos nyid klong du zad/__/gzhon nu bum sku'i dbyings su grol/__/stong gsal 'dus ma byas pa la/__/dge dang sdig pa'i mtshan ma bral/__/mnyam nyid rig pa'i rgyal po la/__/sangs rgyas bzang pos phan ma btags/__/sems can ngan pas gnod ma bskyal/__/chos dbyings brdal khyab chen po la/__/sa dang lam gyi rtsis grangs zhig__/mnyam nyid chen por ye sangs rgyas/__/phung khams ye nas lha'i rang bzhin/__/bsnyen cing sgrub pa thang re chad/__/snod bcud dag pa rab 'byams la/__/zhing khams bya ba logs su med/__/rdzogs phyag dbu ma chen po yang /__/rab 'bring tha ma'i blor 'tshams par/__/chos longs sprul pa sku yi bka'/__/dgongs pa rten dang tshig tu shar/__/gdul bya'i dbang po'i skal ba ru/__/go lung ma nges sna tshogs pas/__/chos sgo brgyad khri bzhi stong byung /__/don la ma rig nyon mongs dang /__/gzung 'dzin grol ba kho nar dgongs/__/rgyu dang 'bras bu'i lam nyid kyang /__/drangs nges ldem dgongs dus gzhal sogs/__/mtha' drug tshul bzhis sems can gyi/__/log lta bsal zhing dad mos dang /__/yang dag lam du 'khrid phyir dgongs/__/lnga phrag tha ma'i dus 'di ru/__/nyon mongs rags shing sdug bsngal 'phel/__/thabs mkhas spyod pa sna tshogs kyis/__/khams dbang mthun par ma byas na/__/mtha' gcig dag gis mi 'dul zhing/__/blo chung dag gis rjes mi slebs/__/don 'di rtogs par mdzod cig ang /__/zhes dang /__lung bstan mang du gnang mthar sku las spros pa'i 'od zer gyis rtog sgrib phra ba ma lus pa sbyangs te bde ba chen po'i ye shes kyi byin rlabs kyis rgyud yongs su smin par mdzad do//____//_!_
Debug data: